PLE พุ่ง 7.41% หลังกลุ่มมิตรผลซื้อโรงไฟฟ้าชีวมวล”เพาเวอร์ พรอสเพค”
PLE พุ่ง 7.41% หลังกลุ่มมิตรผลซื้อโรงไฟฟ้าชีวมวล"เพาเวอร์ พรอสเพค"
17 ก.พ. 2559

ผู้สื่อข่าวรายงานว่า บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ณ เวลา 14.52 น. อยู่ที่ระดับ 0.87 บาท บวก 0.06 บาท หรือ 7.41% ด้วยมูลค่าซื้อขาย 9.44 ล้านบาท
 
โดยวานนี้(16 ก.พ.) กลุ่มมิตรผลได้ร่วมลงนามในพิธีสัญญาซื้อขายโรงไฟฟ้าชีวมวล บริษัท เพาเวอร์ พรอสเพค มูลค่า 510 ล้านบาท จาก บมจ.เพาเวอร์ไลน์ เอ็นจิเนียริ่ง (PLE) และผู้ถือหุ้นเดิม ขณะที่ตามข้อมูลล่าสุดของตลาดหลักทรัพย์ฯ ณ เดือนก.ย.58 PLE ถือหุ้นในบริษัท เพาเวอร์ พรอสเพค จำนวน 57.5%
สำหรับโรงไฟฟ้าเพาเวอร์ พรอสเพค ตั้งอยู่ที่ จังหวัดพระนครศรีอยุธยา มีกำลังการผลิตไฟฟ้า 9.9 เมกะวัตต์ มีสัญญาการขายไฟ 8 เมกะวัตต์ ให้กับการไฟฟ้าส่วนภูมิภาค และมีศักยภาพในการใช้วัตถุดิบชีวมวลหลากหลายประเภทในการผลิตไฟฟ้าชีวมวลที่เป็นมิตรต่อสิ่งแวดล้อม อาทิ แกลบ ไม้สับ ใบอ้อย    